**Materská škola, Pri Váhu 68/8096, Ružomberok – Černová**

e-mail: [mscernova@azet.sk](mailto:mscernova@azet.sk) t. č. +421 905440673

# Zápis detí

# OZNÁMENIE O ZÁPISE DETÍ DO MŠ NA ŠKOLSKÝ ROK 2022/2023

**Riaditeľka Materskej školy, Pri Váhu 68/8096 Ružomberok – Černová oznamuje, že** **dňa 09. mája 2022 od 7:00 do 15:00 hodiny uskutoční zápis do Materskej školy, Pri Váhu 68/8096, Ružomberok – Černová** **na školský rok 2022/2023.**

**PODMIENKY ZÁPISU:**

**Do materskej školy môžu zapísať zákonní zástupcovia dieťa:**

1. **vo veku** **od troch do šiestich rokov,**
2. **len výnimočne možno prijať dieťa** **od dovŕšenia dvoch rokov veku.**

**Pre dieťa, ktoré dosiahne päť rokov veku do 31. augusta 2022 je predprimárne vzdelávanie od 01.09.2022 povinné.**

Dieťa, ktoré súčasne navštevuje materskú školu a do 31. 08. 2022 (vrátane) dosiahne päť rokov veku, sa bez povinnosti opätovne žiadať o prijatie do materskej školy automaticky od 1. septembra 2022 stáva dieťaťom plniacim **povinné predprimárne vzdelávanie**.

Do MŠ budú od 01.09.2022 i naďalej dochádzať deti, ktorým riaditeľka materskej školy vydá ***Rozhodnutie o pokračovaní plnenia povinného predprimárneho vzdelávania v MŠ*** /pre deti s odkladom školskej dochádzky/.

Zápis detí do MŠ bude organizovaný podľa pokynov zriaďovateľa Mesta Ružomberok.

**FORMA A PRIEBEH ZÁPISU:**

**Dieťa sa prijíma do MŠ na základe podania písomnej žiadosti zákonného zástupcu s potvrdením lekára- pediatra o zdravotnej spôsobilosti dieťaťa, ktoré obsahuje aj údaj o povinnom očkovaní.**

* rodič (zákonný zástupca) vyplní ***Žiadosť o prijatie dieťaťa do MŠ*** – buď:
* elektronický formulár, alebo
* formulár na vytlačenie, ktorý si stiahne zo stránky MŠ [www.cernova.sk](http://www.cernova.sk) /materskaskola/ alebo z www.ruzomberok.sk (vľavo: *Formuláre a tlačivá*, Oddelenie školstva a športu);
* vyplnenú žiadosť o prijatie, podpísanú obidvomi zákonným zástupcami dieťaťa podľa rodného listu dieťaťa do MŠ môže rodič podať:
  + **elektronickou formou** **na adresu MŠ**: [mscernova@azet.sk](mailto:mscernova@azet.sk). Žiadosť zaslaná elektronicky musí byť podpísaná oboma zákonnými zástupcami dieťaťa a naskenovaná.
  + **osobne riaditeľstvu** **MŠ Pri Váhu 68/8096 Ružomberok – Černová**
  + **poštou na adresu: Materská škola Pri Váhu 68/8096 03406 Ružomberok - Černová**
  + Žiadosť musí byť podpísaná obidvoma zákonnými zástupcami dieťaťa/ podľa rodného listu/.
  + k zápisu je potrebné priniesť k nahliadnutiu preukaz totožnosti zákonného zástupcu a rodný list dieťaťa.

Každá elektronická, či tlačená forma žiadosti **musí byť potvrdená všeobecným lekárom** **pre deti a dorast o zdravotnej spôsobilosti dieťaťa**, **s údajmi o povinnom očkovaní.**

**Ak bude počet zapísaných detí do materskej** **školy vyšší, ako je možné prijať v zmysle §28,** **ods. 9 zákona č. 245/2008 Z. z., riaditeľka MŠ rozhodne o prijatí podľa nasledovných kritérií prijímania detí do materskej školy, prerokovaných Pedagogickou radou a Radou** **školy:**

## 

* **prednostne** **sa prijímajú** **deti, pre ktoré je predprimárne vzdelávanie povinné** **a to prednostne zo spádovej oblasti materskej školy** **Ružomberok- Černová**
* **prednostne sa prijímajú deti s pokračovaním plnenia povinného predprimárneho vzdelávania** /odklad /
* **následne sa prijímajú** **deti, pre ktoré je predprimárne vzdelávanie povinné a nie sú zo spádovej oblasti materskej školy**
* **po predchádzajúcich kritériách**, **je možné prijať mladšie** **deti** **a to:**

1. deti, ktoré k 31. decembru dovŕšia vek päť rokov,

2. deti, ktoré k 31. decembru dovŕšia vek štyri roky,

3. deti, ktoré k 31. decembru dovŕšia vek tri roky,

Riaditeľka MŠ môže rozhodnúť v odôvodnených prípadoch o prijatí aj bez použitia predchádzajúcich kritérií. / napr. pri súrodencoch/.

Na tieto deti sa nevzťahuje podmienka spádovej oblasti podľa trvalého pobytu.

**Deti od dovŕšenia dvoch rokov veku sa môžu prijať len výnimočne, ak to umožnia kapacitné podmienky MŠ a deti spĺňajú požadované hygienické i ostatné podmienky pre prijatie do MŠ.**

INFORMÁCIE:

Riaditeľka MŠ rozhodne do 15. júna 2022 o prijatí/neprijatí dieťaťa na predprimárne vzdelávanie do materskej školy v prípade, že má má k dispozícii všetky podklady pre rozhodnutie. Termín pre prevzatie rozhodnutia bude rodičom oznámený prostredníctvom e-mailu, prípadne telefonicky. V odôvodnených prípadoch rozhodne riaditeľka o prijatí dieťaťa na adaptačný pobyt, alebo na diagnostický pobyt. Písomné rozhodnutie si budú môcť zákonní zástupcovia prevziať osobne. Bližšie informácie k zápisu budú zverejnené na web stránke materskej školy.

Žiadame zákonných zástupcov, aby do údajov v žiadosti kde sú údaje na účely komunikácie, vpísali e-mail i telefónne číslo zákonného zástupcu dieťaťa.

Ružomberok 11.04.2022 Erika Krajčiová

riaditeľka materskej školy